બીજી તરફ મ્યુનિ. સત્તાવાળાઓએ ઉત્તર અને દક્ષિણ ઝોનના આ રદ કોન્ટ્રાક્ટોનો હવાલો પ્રેસકોટ ઇન્ફો‌િસસને સોંપીને એક પ્રકારે કુલડીમાં ગોળ જ ભાંગ્યો હોવાનું પણ ચર્ચાઇ રહ્યું છે, જોકે આ અંગે ઇ-ગવર્નન્સનો હવાલો સંભાળતા ડેપ્યુટી કમિશનર કિશોર બચાણીનો સંપર્ક થઇ શકતો નથી. દરમ્યાન જમાલપુરના અપક્ષ કોર્પોરેટર ઇમરાન ખેડાવાલાએ એવો આક્ષેપ કર્યો છે કે મધ્ય ઝોનના કોન્ટ્રાક્ટર કાેમલ એન્ટરપ્રાઇઝની કામગીરી પણ ખરાબ છે. રિલીફરોડ સિવિક સેન્ટર, દરિયાપુર સિવિક સેન્ટર જેવાં સિવિક સેન્ટર હંમેશાં એક અથવા બીજા કારણસર બંધ રહેતાં હોઇ લોકોને બળબળતા તાપમાં હેરાન થવું પડે છે તો તંત્રે કેમ આ કોન્ટ્રાક્ટરનો કોન્ટ્રાક્ટ ચાલુ રાખ્યો છે?”